Odense Adresse-Contoirs Efterretninger, 1824-12-07
Under 24 Novbr. er meddeelt allerhøieste Konfirmation paa en af Kancellieassessor, Bye- og Herredsskriver Toft i Thisted indsendt Fundats for et Legat til Fordeel for Fattig- og Skolevæsenet i Thisted Bye. Jndledningen til bemeldte Fundats er saa lydende: "Kun meget Enkelte af denne Byes Jndvaanere er det bekjendt, at af den Oldenborgske Stamme de nu høisalige Konger, Kong Hans og Kong Frederik den 4de, i Fortiden have været her. Aarstal og Datum kjender ingen. Vi have nu nydt den særdeles Lykke, personligen at være Vidner til, at vor saa elskede, ciegode Konge, Hs. Maj. Kong Frederik den 6te, efter at have overnattet i vor lille Bye, idag nærmere har taget den i allernaadigst Øiesyn, samt omhyggeligen erkyndiget sig om alle dens Anliggender, og Erindringen om denne glædelige Begivenhed vil tilvisse troligen opbevares fra Slægt til Slægt. Overalt paa sin Reise havde Hs. Majestæt alt længere forud udtrykkeligen ladet afsige alle Festiviteter og Bekostninger; men Man ønskede dog allevegne, hvad naturligt var, paa den værdigste Maade at lægge for Dagen: hvormeget Man taknemmeligen følte og interesserede sig for den allerhøieste Nærværelse. Og under saadanne Betragtninger er det, at jeg har besluttet og herved fastsætter saaledes som følger &c. Fundator skjænker derpaa og giver til Fordeel for Thisted Bye den Kapital 1000 Rbd. r. S., som stedse skal benævnes: "Legattet for Thisted By i Anledning af den 22 Juni 1824. Selv Kapitalen maa aldrig forbruges, men ikkun de aarlige Renter deraf, og disse skulle stedse anvendes for en eller anden Gjenstand, som fremmer Thisted Byes Hæder eller Tarv, saasom: til Fordeel for Skolevæsenet (hvorpaa Hs. Majestæts faderlige Omsorg saa stadigen er henvendt), ved blandt andet at anvendes som hædrende Opmuntring for en udmærket Lærer, eller for nogle af de sædeligste og haabefuldeste Børn; til Anskaffelse af et eller andet passende Agtelses-Tegn for denne eller hiin Fortjeneste af Thisted Bye; eller til fra Byens Side at udvise en velvillig Deeltagelse, ved ganske eller tildeels at afhielpe et eller andet Uheld, som tilfældigen maatte være tilstødt denne eller hiin Vindskibelige, men mindre formuende Jndvaaner; til Understøttelse for værdige Trængende, i Særdeleshed Huusarme; eller som Bidrag til en eller anden Jndretning i eller ved Byen, det være sig til Nytte eller til Forskjønnelse. Ligesom iøvrige de aarlige Renter selv i flere paafølgende Aar skulle kunne anvendes for et og det samme Øiemed, saaledes skulle de ogsaa, forsaavidt saadant maatte findes hensigtsmæssigt, kunne sammenspares for flere Aar, til deskraftigere Anvendelse i en given Henseende, og bør i saa Fald, saavidt mueligt, det indkomne Rentebeløb gjøres frugtbringende. Administrationen og Renternes aarlige Anvendelse er henlagt under forenet Bestyrelse af de geistlige og verdslige Authoriteter. Forsaavidt den bestemte Anvendelse af Kapitalens Renter maatte være en saadan, at den for Vedkommende er af hædrende Natur, da bør Overleveringen stedse skee paa selve Dagen den 22 Juni, og i Nærværelse af alle Bestyrelsens Medlemmer, der i saa Fald træde sammen paa Raadstuen. Er Renternes Anvendelse derimod blot velgjørende, da kan det være nok, at det bestemte Beløb, mod vedbørlig Qvittering, afgives til Vedkommende paa selve den 22 Junii. (Resten angaaer Legatets specielle Bestyrelse.) - Det har derhos tillige behaget Hs. Majestæt at befale, at Kancellicassessor Toft skal tilkjendegives Allerhøistsammes Tilfredshed med denne hans Donation til Thisted Bye, der ikke mindre bærer Vidne om hans patriotiske Sindelaug, end om hans undersaatlige Hengivenhed.